ועדת הכספים, כנסת 17, פרוטוקול מספר 918, 2008-11-19 14:00

אבישי ברוורמן: נעבור לסעיף הבא שעל סדר היום, העברות תקציביות.

טמיר כהן: העברה מס' 18, 19 כבר אישרנו.

אבישי ברוורמן: משק המים, משרד התשתיות, מי מציג?

אבישי ברוורמן: בבקשה.

נח הקר: הפניה נועדה לבצע שינוי פנימי בתקציב משק המים, להגדיל את הפעולות להגדלת היצע המים, כל הנושא של ועדות המכרזים להתפלה.

יעקב ליצמן: כמה זה היה סך הכל?

נח הקר: בבסיס לא היה מתוקצב כמעט כלום.

יעקב ליצמן: כמה תהיה הפנייה הבאה על זה?

נח הקר: לא תהיה פנייה.

ניסן סלומינסקי: יש על זה מכרזים?

נח הקר: יש ועדות מכרזים וועדות שמדווחות על המתקנים.

אבישי ברוורמן: מי בעד?

אבישי ברוורמן: מי נגד?

אבישי ברוורמן: אושר פה אחד.

טמיר כהן: 397 משרד התחבורה .

אודי אדירי: הפנייה הזו זו פנייה שנועדה לעסוק בכמה עודפים מחויבים של המשרד לפי בקשת המשרד, עודפים משנה שעברה שבחלקם הפעילויות עברו מקומות, ביקשו להתאים.

אודי אדירי: הפנייה מבצעת את ההתאמות האלה.

אבישי ברוורמן: מי בעד?

אבישי ברוורמן: מי נגד?

אבישי ברוורמן: אושר פה אחד, תודה.

טמיר כהן: 471 תחבורה.

ניסן סלומינסקי: אתה רוצה להגיד לי שאתם לוקחים מכביש הצפון והולכים לכביש עירוני?

אודי אדירי: הפנייה הזו מעבירה כספים בין כבישים עירוניים לכבישים עירוניים.

אודי אדירי: ההתחייבויות עצמן בוצעו בתוך תוכנית של כבישים של מיעוטים וזה נלקח מתוך התקנה של עידוד הצפון לכבישי מיעוטים, שם הם מבוצעים.

אודי אדירי: זה כבישים ביישובי מיעוטים בצפון.

אודי אדירי: בתוכניות העבודה הכל תוקצב מלכתחילה.

ניסן סלומינסקי: למה אתם צריכים להעביר את זה מכאן לשם?

אודי אדירי: במסגרת התוכנית לעידוד הצפון יש גם כבישים שהם בתוך יישובי מיעוטים.

אודי אדירי: במבנה התקציב זה נמצא בתקנה אחרת.

ניסן סלומינסקי: המיעוטים הכוונה היהודים בצפון?

ניסן סלומינסקי: נכון?

ניסן סלומינסקי: כי בצפון היהודים הם המיעוט.

ניסן סלומינסקי: זו הכוונה, לא? אני מבקש לרשום בפרוטוקול שהכוונה לכבישים של היהודים.

דוד רותם: הכוונה לא לכבישים של היהודים.

אבישי ברוורמן: מי בעד?

אבישי ברוורמן: מי נגד?

אבישי ברוורמן: מי נמנע?

אבישי ברוורמן: אושר פה אחד, תודה.

טמיר כהן: 473, 498 - משרד הבינוי והשיכון.

ריקי ארמן: הפנייה מעבירה מיליון שקלים מגג בינוי לגג חינוך בגין בניית מכללה בעיר לוד לפי החלטת הממשלה משנת 2005.

ניסן סלומינסקי: מדובר על מיליון ₪?

ריקי ארמן: מיליון ₪ זה חלק - - -

ניסן סלומינסקי: המדינה התחייבה על 20 מיליון ₪ אם אינני טועה.

ריקי ארמן: זה החלק שמשרד השיכון מעביר כרגע כהשתתפות.

ניסן סלומינסקי: מה עם החלק של משרד החינוך של 20 מיליון ₪ שבזמנו לימור לבנת הבטיחה את זה?

ריקי ארמן: הוא גם מעביר - - -

יעקב ליצמן: מה העיכוב?

ריקי ארמן: הוא מעביר מיליון וחצי בפנייה אחרת.

יעקב ליצמן: הייתי מפיל את זה רק בגלל העיכוב.

ריקי ארמן: צריך לשאול את משרד החינוך.

יעקב ליצמן: מה העיכוב בלוד 4 שנים?

ריקי ארמן: יש החלטת ממשלה.

ריקי ארמן: הייתה מכללה שהתנגדה לאיחוד הזה.

יעקב ליצמן: למה מ-2005 עד 2009 לא העברתם את הכסף?

יעקב ליצמן: זה לא יאומן.

ריקי ארמן: זה כסף שמשרד השיכון היה אמור להעביר לחינוך.

אבישי ברוורמן: מה שהיא רוצה להגיד לך זה שזה לא האוצר, זה הבירוקרטיה במשרדים אחרים.

יעקב ליצמן: 4 שנים, אני לא מבין.

יעקב ליצמן: היית אומרת שיש בג"ץ - - -

ניסן סלומינסקי: תעבירי את מחאתנו.

אבישי ברוורמן: יש לך תשובה?

ריקי ארמן: צריך לשאול את משרד החינוך.

אבישי ברוורמן: זוהי שאלה רטורית, זו דוגמא לכל הרבה פעולות שמצהירים וזה לא קורה.

יעקב ליצמן: אדוני היושב ראש, לעכב משהו 4 שנים זה כבר - - -

ניסן סלומינסקי: זה היה אינטרס של המדינה לאחד כמה מכללות ביחד, לפתח את לוד.

אבישי ברוורמן: יש סיפור מתחת כנראה.

אבישי ברוורמן: למרות הסיפור, מי בעד?

אבישי ברוורמן: פה אחד, תודה רבה.

טמיר כהן: 483, 484 – משק המים.

נח הקר: הפנייה התקציבית הזו נועדה להעביר העברה פנימית בתקציב משק המים בהתאם לביצוע מזומנים בהתחייבויות על פרויקטים ועל מענקים להקמת תאגידי מים וביוב.

אבישי ברוורמן: כמה?

נח הקר: יש פה בסך הכל 30 מיליון ₪, אנחנו מעבירים לפרויקטים בביוב.

יעקב ליצמן: מה זה הסיוע למגזר המיעוטים?

נח הקר: זה בתשתיות ביוב במגזר המיעוטים.

אבישי ברוורמן: מי שופכין.

יעקב ליצמן: למה אתם משלמים על זה ולא התשתיות?

אבישי ברוורמן: זה משרד התשתיות.

יעקב ליצמן: אבל זה רשת המים.

נח הקר: מינהל תשתיות ביוב כפוף למשרד התשתיות.

נח הקר: בתקציב 2008 איחדו, במסגרת הקמת הרשות הממשלתית למים וביוב את כל הדברים ביחד.

ניסן סלומינסקי: ממתי ההחלטה לעשות את זה?

ניסן סלומינסקי: זה משהו חדש?

נח הקר: אין פה הרשאות חדשות, זה הכל מזומנים בהתאם להתחייבויות.

ניסן סלומינסקי: אנחנו זוכרים גם מתי היה פעם נוספת שהיה פתאום בומבה של העברות למגזר הערבי וכולנו זוכרים את זה טוב וגם הפעם זה פתאום לפני בחירות.

נח הקר: זה הכל מזומנים בקשר להתחייבויות שכבר יצאו.

אבישי ברוורמן: מי בעד?

אבישי ברוורמן: מי נגד?

אבישי ברוורמן: פה אחד.

אבישי ברוורמן: תודה.

טמיר כהן: 492 חשב כללי, נציבות שירות המדינה, משרד האוצר.

ענת משה: הפנייה נועדה לתקצב 500,000 ₪ לתקציב המיכון בהרשאה להתחייב של נציבות שירות המדינה.

ענת משה: יש רצון לצאת למכרז מיכוני לבחון את כל נושא שכר העידוד בשירות המדינה.

דוד רותם: שכר עידוד בשירות המדינה או בנציבות שירות המדינה?

ענת משה: בשירות המדינה.

ענת משה: הבחינה נעשית בתוך נציבות שירות המדינה כגוף האמון על שירות המדינה.

דוד רותם: אבל זה לכלל שירות המדינה.

ענת משה: כן.

אבישי ברוורמן: אם לאלכס מילר אין התנגדות אנחנו נצביע, מי בעד?

אבישי ברוורמן: מי נגד?

אבישי ברוורמן: אושר פה אחד.

טמיר כהן: 500 משרד התחבורה.

אודי אדירי: תמיכות בתחבורה זה תחום פעולה ממנו מתוקצבות כל הסובסידיות לתחבורה הציבורית.

אודי אדירי: בעקבות העלאת מחירי הדלקים, גם בשנת 2007 גם בשנת 2008 שמשפיעה על תקציב 2008 - --

ניסן סלומינסקי: המחירים עלו?

אודי אדירי: עכשיו ירדו.

ניסן סלומינסקי: אז למה לעשות את זה עכשיו?

אודי אדירי: כי המחירים שאנחנו משלמים מושפעים ממחירים של חצי שנה אחורה.

אודי אדירי: בתחום התמיכות בתחבורה אנחנו מצויים כרגע במצב שבו ההוצאות בפועל גבוהות בכ-150 מיליון ₪ מהתקצוב שניתן בתחילת שנה כתוצאה משני מרכיבים עיקריים.

אודי אדירי: האחד זה עלייה משמעותית של מחירי התשומות ביחס לבסיס תקציב 2007.

אודי אדירי: נכון שלפני חודש מחירי הדלקים ירדו אבל בממוצע שנתי בשנת 2008 הם משמעותית יותר גבוהים.

אודי אדירי: דבר שני, יש גידול בשימוש בתחבורה הציבורית, זה דבר מבורך וכמובן זה מעלה את הסובסידיות לציבור שזכאי להנחות, קשישים, נוער וכו'.

ניסן סלומינסקי: כמה אחוזים יש עלייה בשימוש בתחבורה הציבורית, כי זה דבר מאוד מבורך.

אודי אדירי: בשנת 2007 הייתה עלייה של כ-5%, בשנת 2008 עלייה בשיעור דומה.

יעקב ליצמן: אתה מדבר על רכבת?

אודי אדירי: אני מדבר בעיקר על אוטובוסים, ברכבת העלייה היא גדולה יותר.

יעקב ליצמן: זה שהמדינה הורידה את המע"מ, המחירים לא ירדו אז ירדו הסובסידיות.

אודי אדירי: המחירים ירדו בהתאם לירידת המע"מ.

יעקב ליצמן: המחירים לא ירדו.

אודי אדירי: חשוב לי להעמיד את הדברים על דיוקם.

אודי אדירי: על פי צו הפיקוח מדי חצי שנה המחירים צריכים להיות מעודכנים בהתאם למדד המחירים לצרכן.

אודי אדירי: כשירד המע"מ משרד התחבורה ביצע קיזוז מלא של המע"מ ממדד המחירים לצרכן וכתוצאה מזה במשך שנתיים וחצי לא עלו מחירי התחבורה הציבורית בהתאם לשיעור עליית המדד, הקיזוז בוצע עד השקל האחרון.

יעקב ליצמן: נניח שעשיתם את זה, אני לא מאמין אבל נניח - - -

אודי אדירי: חד משמעית עד השקל האחרון, אני אומר לפרוטוקול.

יעקב ליצמן: הכסף הזה אתה אומר שתוך שנתיים הורידו.

יעקב ליצמן: יפה.

יעקב ליצמן: ההוזלה הייתה בבת אחת, זה מה שאתה אומר, אני חולק על זה, המחירים לא ירדו, אני יודע שהמחירים לא ירדו.

אודי אדירי: בדקנו את זה בזמנו ובאותו יום שהיה שינוי במע"מ לפני שנתיים, באותו יום היה גם שינוי במחירי התחבורה הציבורית בדיוק באותו שיעור והוא נשאר.

יעקב ליצמן: הסובסידיה במחיר נשארה.

אודי אדירי: נהפוך הוא.

אבישי ברוורמן: יש פה מחלוקת לגבי העובדה.

אודי אדירי: אנחנו פעם בחצי שנה צריכים להעלות את המחיר לפי מדד המחירים לצרכן.

אודי אדירי: קודם כל אני אומר, קח שנתיים, תעשה סיכום, חד משמעית כל ירידת המדד - - -

יעקב ליצמן: זה עוול אחד.

יעקב ליצמן: לא יכול להיות שהממשלה מורידה מע"מ ואתה - - -

אודי אדירי: התהליך היה הפוך.

אודי אדירי: היה מדד מחירים לצרכן שדרש העלאת תעריפים ב-2006.

אודי אדירי: בגלל שידענו שאושרה הורדת המע"מ דחינו, להיפך.

אודי אדירי: אם היינו פועלים כפי שאתה מציע היינו צריכים קודם כל להעלות ואז להוריד.

יעקב ליצמן: למה לא עשו את זה בלחם?

יעקב ליצמן: היה ירידה בקמח, היה צריך להעלות את המחיר.

עמי צדיק: לגבי הגידול בשימוש בתחבורה ציבורית.

עמי צדיק: שיעור הגידול הוא זהה בקווים שנפתחו לתחרות ובקווים שנותרו בידי אגד ודן?

אודי אדירי: השנה לא יצאו קווים.

אודי אדירי: בראייה של 4, 5, שנים – שיעור הגידול בקווים שהוצאו לתחרות הוא גדול משמעותית ביחס לאגד ודן.

אודי אדירי: צריך להגיד שזה נובע גם בגלל ירידת המחיר, בלי ספק, גם בתוספת שירות.

אודי אדירי: אני מקווה שגם יש שיפור השירות.

ניסן סלומינסקי: בתקציב של 2009 הנושא של תחבורה ציבורית, הסובסידיה יורדת ויעלו את העלויות - - -

אודי אדירי: הסובסידיה עולה.

ניסן סלומינסקי: כלומר לא יעלו את מחיר התחבורה הציבורית?

אודי אדירי: יעלו.

ניסן סלומינסקי: הסובסידיה עולה וגם יעלו את מחירי התחבורה הציבורית והדלק יורד.

ניסן סלומינסקי: תסביר לי 3 מדדים שמצביעים על תוצאה הפוכה לחלוטין.

ניסן סלומינסקי: אני לא מצליח להבין.

ניסן סלומינסקי: הסובסידיה עולה, העלות של הכרטיס תעלה, דלק יורד – איך זה יכול להיות?

עמי צדיק: איך זה עולה אם פותחים עוד קווים לתחרות?

אודי אדירי: דבר ראשון הפנייה של 55 מיליון היא ראשונה מתוך שתיים או שלוש, סך הכל נשלים ל-150 מיליון בשבועות הקרובים.

אודי אדירי: דבר שני, לגבי שנת 2009, בשנת 2009 גם בהינתן העלאת התעריפים – תקצובי הסובסידיה לא ירדו, תקצובי הסובסידיה יגדלו בשיעור קטן אבל יגדלו.

אודי אדירי: בשנים האחרונות חלו עליות משמעותיות מאוד במחירי התשומות.

אודי אדירי: זה לא רק דלקים, זה גם חלפים, גם שכר ממוצע במשק.

אודי אדירי: עליית התעריפים אמורה לבלום את ההשפעה שלהם.

ניסן סלומינסקי: למרות שהדלק יורד משמעותית?

אודי אדירי: נראה מה יהיה מחירי הדלק, יכול להיות שזה יישאר.

אבישי ברוורמן: מי בעד?

אבישי ברוורמן: מי נגד?

יעקב ליצמן: אני נגד הסובסידיות.

ניסן סלומינסקי: מדובר על 5 מיליון והוא אומר 50 מיליון.

אודי אדירי: מדובר על 54 מיליון ו-700.

אודי אדירי: 5 מיליון בהוצאה מותנית, 54 בהוצאה נטו.

אבישי ברוורמן: אני שוב מעלה להצבעה.

אבישי ברוורמן: מי בעד?

אבישי ברוורמן: מי נגד?

אבישי ברוורמן: מי נמנע?

אבישי ברוורמן: ניסן, אתה בעד?

ניסן סלומינסקי: אני נמנע.

אבישי ברוורמן: נמנע אחד, חבר הכנסת ליצמן נגד, 3 בעד, אושר.

טמיר כהן: 501 משרד התחבורה.

אודי אדירי: הפנייה נועדה לבצע שינוי פנימי בתוך תקציב הפיתוח של תחבורה ציבורית והסעת המונים.

אודי אדירי: יש כאן הפחתה בעיקר של הרשאה להתחייב ממטרופולין ת"א, מתקנת רזרבה שהייתה שם ותקצוב של אותה הרשאה להתחייב בשני מקומות.

אודי אדירי: אחד זה במטרופולין ירושלים שם זה נועד לפעילות - - -

אבישי ברוורמן: מי בעד?

אבישי ברוורמן: מי נגד?

אבישי ברוורמן: אושר.

טמיר כהן: 502 תשתיות לאומיות.

אודי רמר: הפנייה נועדה לבצע שינויים פנימיים בתקציב המשרד שעיקרם תקצוב של מיליון ו-800 עבור יחידת רעידות אדמה.

אודי רמר: יש פה השתתפות של משרד הבריאות עבור מחקרים שהמשרד עשה בעניין רעידות אדמה.

אבישי ברוורמן: תודה.

אבישי ברוורמן: מי בעד?

אבישי ברוורמן: מי נגד?

אבישי ברוורמן: אושר פה אחד.

טמיר כהן: 503, 504.

אודי אדירי: פנייה 503, 504 נועדו להעביר 6 מיליון שקלים לתקציב פיתוח אחר של משרד התחבורה, לתקציב שוטף משרד התחבורה.

אודי אדירי: ההעברה נועדה לממן את השלמת התהליך של צילום והנפקת רישיונות בתקינה אירופאית לציבור הנהגים.

דוד רותם: בטעויות שלכם נשלם פעם שנייה?

דוד רותם: נושא התאריך - - -

אודי אדירי: כיום התקנות אומרות שאזרח שרוצה להנפיק רישיון נוסף כלומר כפל רישיון משלם 50 שקלים על הטעות שהממשלה עשתה.

אודי אדירי: למיטב ידיעתי משרד התחבורה מקדם תיקון שהטעות הזו תתוקן ללא תשלום.

אודי אדירי: לנו כאוצר לא תהיה התנגדות.

אבישי ברוורמן: תודה.

אבישי ברוורמן: מי בעד?

אבישי ברוורמן: אושר פה אחד.

טמיר כהן: 505 משרד הפנים.

אבישי ברוורמן: משרד הפנים איננו.

אבישי ברוורמן: מי בעד? אושר.

טמיר כהן: 505 אושר, למען הסר ספק.

אבישי ברוורמן: אושר פה אחד.

טמיר כהן: 506 תמ"ת.

דוד שטיינמיץ: מדובר באחזקת מלאי קמח כתוצאה מסגירת מאפייה אחת באזור אשדוד שהחזיקה מלאי של קמח.

דוד שטיינמיץ: נאלצנו למכור את זה.

דוד שטיינמיץ: יש פה הכנסה של 82,000 ₪, אנחנו מכניסים את זה להכנסה הכללית של המשק לשעת חירום.

אבישי ברוורמן: אם אין קמח אין תורה.

אבישי ברוורמן: מי בעד?

אבישי ברוורמן: מי נגד?

אבישי ברוורמן: אושר פה אחד.

טמיר כהן: 507 משרד האוצר.

ענת משה: בעקבות תיקון בחוק החברות הוקמה ועדת בוררויות ברשות החברות על מנת לפשר במקרה של סכסוכים בין חברות.

ענת משה: מדובר פה בתקצוב של מיליון ו-200 בהוצאה מובנית בהכנסה ועוד 500,000 ₪ בתקציב נטו לוועדת הבוררויות.

ראובן ריבלין: מה ההכנסה?

ענת משה: מהחברות.

אבישי ברוורמן: מי בעד?

אבישי ברוורמן: מי נגד?

אבישי ברוורמן: אושר פה אחד.

טמיר כהן: 508 מינהל הדיור, משרד האוצר.

אריאל אבלין: הפנייה נועדה לבצע שינויים פנימיים בתקציב מינהל הדיור הממשלתי לצורך חידוש חוזי שכירות של משרדי הממשלה ותקצוב סקר לנגישות מבנים לבעלי מוגבלויות.

אבישי ברוורמן: מי בעד?

אבישי ברוורמן: אושר פה אחד.

טמיר כהן: 509 משרד התחבורה.

אודי אדירי: זה שינויים יחסית פנימיים בתקציב המשרד, התוספת של 400,000 ₪ שהיא הוצאה מותנית בהכנסה לרשות תעופה אזרחית בגין הכנסות שיש לה, המטרה לתקצב אותה ולסייע לתקציב המשרד.

ניסן סלומינסקי: זה קשור לזה שצריך לבנות מחדש את כל המערך?

אודי אדירי: אני חושב שבונים.

ניסן סלומינסקי: זה 400,000 ₪?

אודי אדירי: הם קיבלו בבסיס 25 מיליון.

אבישי ברוורמן: מי בעד?

אבישי ברוורמן: אושר פה אחד.

טמיר כהן: 510 משק המים.

נח הקר: דיברנו קודם על ועדות המכרזים, עכשיו זה פעולות ה-WDA - זו הרשות שמפקחת על מתקני ההתפלה.

נח הקר: מדובר פה על 500,000 ₪ לפעולות של ה-WDA.

אבישי ברוורמן: תודה.

אבישי ברוורמן: מי בעד התפלה?

אבישי ברוורמן: אושר פה אחד.

טמיר כהן: 511, משרד הבריאות.

יאיר זילברשטיין: כל שנה המדינה מעבירה לקופות החולים כסף עבור צמצום הגירעון הנצבר.

יאיר זילברשטיין: לקופות החולים יש גירעון צבור מאוד גדול.

יאיר זילברשטיין: זה השלמה של התקציב לשנת 2007, רק עכשיו הושלמו הדוחות הכספיים של הקופות ואנחנו מעבירים את הכסף בגין 2007.

יעקב ליצמן: לאיזו קופה?

ראובן ריבלין: לכל הקופות.

ניסן סלומינסקי: לקופת חולים כללית.

יאיר זילברשטיין: הסכום הכללי הוא 100 מיליון ₪ מקודמים וזו רק השלמה כי חלק כבר מצוי בבסיס התקציב.

אבישי ברוורמן: אנחנו רוצים לעזור לקופות.

אבישי ברוורמן: מי בעד?

אבישי ברוורמן: אושר פה אחד.

טמיר כהן: 512 תשתיות.

אודי רמר: הפנייה נועדה להעביר סכום של 400,000 ₪ עבור מיפוי פוטנציאל הגז מול חופי ישראל.

אבישי ברוורמן: בסדר גמור.

אבישי ברוורמן: מחפשים גז.

אבישי ברוורמן: מי בעד?

אבישי ברוורמן: אושר פה אחד.

טמיר כהן: 513, 514 – ביטחון פנים.

ליאת ניקריטין: הפניה נועדה לבצע שינויים פנימיים בתקציב המשרד לביטחון פנים בהתאם לבקשה שלו.

ליאת ניקריטין: אנחנו רואים פה הגדלה של הוצאה מותנית בהכנסה בגלל הגדלת הכנסות שמקבלת המשטרה מחברות ביטוח וכו'.

ליאת ניקריטין: יש פה גם שינויים פנימיים ואחרים כמו העברת תקציב הפיתוח עבור הגדלת מקומות כליאה.

אבישי ברוורמן: תודה.

אבישי ברוורמן: מי בעד?

אבישי ברוורמן: אושר פה אחד.

טמיר כהן: 515 - משק המים.

נח הקר: הפניה התקציבית הזו נועדה לתקצב עוד 140 מיליון ₪ בהרשאה להתחייב למענקים לרשויות ותאגידי מים וביוב שקמים בהתאם לחוק תאגידי מים וביוב.

ניסן סלומינסקי: זה מחולק לכולם לפי קריטריון מסוים?

אבישי ברוורמן: בהחלט.

אבישי ברוורמן: מי בעד?

אבישי ברוורמן: אושר פה אחד.

טמיר כהן: 516, 517.

אודי רמר: הפנייה נועדה לתקצב השתתפות של רשות החשמל במכרז לגז טבעי נוזלי.

ניסן סלומינסקי: על כמה כסף מדובר פה?

אודי רמר: 175,000 ₪.

אבישי ברוורמן: מי בעד?

אבישי ברוורמן: אושר פה אחד.

טמיר כהן: 518, 519.

יאיר זילברשטיין: יש פה הגדלת התקצוב למד"א של 4 מיליון ₪ בגין נקודות הזנקה ביהודה ושומרון.

אבישי ברוורמן: יפה מאוד.

אבישי ברוורמן: מי בעד?

אבישי ברוורמן: אושר פה אחד.

טמיר כהן: 520 תמ"ת.

דוד שטיינמיץ: מדובר בהגדלת פיקדון המדינה בקרן לעסקים קטנים ב-30 מיליון ₪.

אבישי ברוורמן: מי בעד?

אבישי ברוורמן: אושר פה אחד.

ניסן סלומינסקי: דרך אגב, הקרן הזאת נוצלה?

ניסן סלומינסקי: בכמה היא נמצאת היום?

דוד שטיינמיץ: הקרן נוצלה, עכשיו הוספנו עוד 30 מיליון ₪ וחוץ מזה יש גם בתוכנית החירום עוד תוספת.

אבישי ברוורמן: אנחנו צריכים להרחיב שם כמה שיותר ב-2009, תודה רבה.

טמיר כהן: 523 – מינהלת סל"ע.

יאיר פינס: הפניה נועדה בעיקר לבצע השתתפות מינהלת סל"ע במשרד השיכון להמשך פיתוח ישובי הקבע למפונים.

אבישי ברוורמן: אנחנו בעד.

אבישי ברוורמן: מי בעד?

אבישי ברוורמן: אושר פה אחד.

טמיר כהן: 524, 525 – תמ"ת.

דוד שטיינמיץ: מדובר בשינויים פנימיים של המשרד שבין היתר יש פה תקצוב של הרשאה למכרז להקמת מתפרה במגזר הדרוזי והצ'רקסי, תוספת למענקים ותוספת למרכז השקעות לחברת אימפה, סכום של 4,100.

אבישי ברוורמן: יפה מאוד.

אבישי ברוורמן: אני רואה את המצוקה שם במגזר הדרוזי והצ'רקסי.

אבישי ברוורמן: מי בעד?

אבישי ברוורמן: אושר פה אחד.

טמיר כהן: 526 – תחבורה.

אודי אדירי: הפנייה נועדה לתקצב הוצאה מותנית בהכנסה למשרד התחבורה.

אודי אדירי: זה נועד לתקצב את ההכנסה מחברת כביש חוצה ישראל, חברת דרך ארץ.

אודי אדירי: השנה החברה צריכה להעביר לממשלה 30 מיליון ₪ תמלוגים מהכביש, הפניה אמורה לאפשר את קליטת הכסף לפיתוח תחבורה.

אבישי ברוורמן: בסדר גמור.

אבישי ברוורמן: מי בעד?

אבישי ברוורמן: אושר פה אחד.

טמיר כהן: 527 בתי משפט.

ענת משה: הפניה נועדה לתקצב בינוי לשופטים החדשים שעתידים להתמנות בשנת 2009.

ענת משה: כמו שאתם יודעים יש סיכום רב שנתי עם משרד האוצר להנהלת בתי משפט לתוספת של שופטים עד שנת 2012.

ענת משה: זה תקציב לבינוי לשופטים שעתידים להתמנות.

אבישי ברוורמן: חשוב מאוד.

אבישי ברוורמן: מי בעד?

אבישי ברוורמן: אושר פה אחד.

טמיר כהן: 528 משרד הרווחה.

חנן פריצקי: מדובר בשינויים פנימיים במשרד הרווחה.

חנן פריצקי: יש פה תקצוב של חוקרי ילדים, יש הקמת כפר נופש למוגבלים.

דוד רותם: מה זה הקמת גדר ביטחון במתחם הממשלה?

ניסן סלומינסקי: זה הגנבה.

ניסן סלומינסקי: זה תמיד הגיע ותמיד זה נפל פה.

ניסן סלומינסקי: הסעיף הזה תמיד נפל ועכשיו הגנבתם לנו.

חנן פריצקי: משרד הרווחה היה לו תקציב על זה תקופה מאוד ארוכה.

חנן פריצקי: מדובר רק על השתתפות עם משרד האוצר לצורך הגדר.

ניסן סלומינסקי: למה משרד הרווחה צריך להשתתף בהקמת הגדר?

חנן פריצקי: רק עכשיו שילמנו עשרות אלפי שקלים בגלל שביתת הנכים שנכנסו לתוך המתחם שלנו.

אבישי ברוורמן: תודה.

אבישי ברוורמן: מי בעד?

אבישי ברוורמן: אושר פה אחד.

טמיר כהן: 529.

חנן פריצקי: מדובר על שינויים פנימיים, תוספת למספר עובדים, תוספת לשירותים פנימיים, שינויים פנימיים במשרד.

אבישי ברוורמן: איזה סכום?

חנן פריצקי: מדובר על מיליונים שזזים מצד לצד.

חנן פריצקי: זה לא סכום ספציפי.

חנן פריצקי: העברות פנימיות של משרד הרווחה.

אבישי ברוורמן: שהחסם העליון עליהם הוא כמה?

חנן פריצקי: 15 מיליון ₪,.

אבישי ברוורמן: מתחת ל-15 מיליון.

אבישי ברוורמן: מי בעד?

אבישי ברוורמן: אושר פה אחד.

טמיר כהן: 530 - משרד החינוך.

אבישי ברוורמן: אנחנו משחררים את הכסף להשכלה הגבוהה.

ריקי ארמן: הפנייה נועדה לביצוע שינויים פנימיים בתקציב ההשכלה הגבוהה.

ריקי ארמן: אנחנו משחררים 120 מיליון מהרזרבה על התייקרויות לתקנת ההשתתפות בתקציבי המוסדות וגם 50 מיליון מרזרבה לפיתוח למוסדות - - -

אבישי ברוורמן: אני מברך פה אחד, כמו שנאבקנו, 170 מיליון משוחררים עכשיו להשכלה גבוהה.

ניסן סלומינסקי: יש כאן רק 120.

ריקי ארמן: זה נמצא באותה תוכנית.

ריקי ארמן: יש רזרבה לפיתוח - - -

ראובן ריבלין: אנחנו יכולים לקבל את ההסכם שנחתם שהוא היה הבסיס להעברת התקציב?

ריקי ארמן: עתיד להיחתם הסכם, כרגע אין - - -

ראובן ריבלין: הוסכם שלמרות שאין הסכם בכל זאת - - -

ריקי ארמן: בינתיים משחררים את הסכום.

ראובן ריבלין: כמקדמה.

ריקי ארמן: נכון.

אבישי ברוורמן: אני מודה לך.

אבישי ברוורמן: אני מאוד שמח שנאבקנו על זה, אני שמח שמשרד האוצר קיבל את בקשתנו.

אבישי ברוורמן: תודה רבה.

אבישי ברוורמן: אושר פה אחד.

טמיר כהן: 531, 532 שיקום נכים.

יאיר זילברשטיין: מדובר פה על תוספת של 80 מיליון ₪ עבור קצבאות לניצולי שואה בלשכה לשיקום נכים במשרד האוצר.

יאיר זילברשטיין: הכסף עובר מיתרות שיש בהעברות המדינה לביטוח לאומי.

אבישי ברוורמן: תודה.

אבישי ברוורמן: מי בעד?

אבישי ברוורמן: אושר פה אחד.

טמיר כהן: 533 משרד הרווחה.

חנן פריצקי: 533 היא תקנת השתתפות.

חנן פריצקי: אנחנו מקבלים כ-400,000 ₪ לטיפול בנשים עולות שסובלות מאלימות.

חנן פריצקי: משרד הקליטה משתתף בתקציב.

אבישי ברוורמן: מי בעד?

אבישי ברוורמן: אושר פה אחד.

טמיר כהן: 534 - רווחה.

חנן פריצקי: מדובר באישור פנימי נוסף.

חנן פריצקי: ביקשנו תוספת פנימית מתוך תקציבים שנוצלו לשירותים לקשישים.

אבישי ברוורמן: תודה.

אבישי ברוורמן: מי בעד?

אבישי ברוורמן: אושר פה אחד.

טמיר כהן: 535 – לשכה לשיקום נכים.

יאיר זילברשטיין: מדובר בשינויים פנימיים בתוך הלשכה לשיקום נכים לפי ביצוע בפועל בשנת 2008 לצורך מיצוי התקציב באותה שנה, זה פיזור תקנות מרכזיות לתקנות ביצוע.

אבישי ברוורמן: מי בעד?

אבישי ברוורמן: אושר פה אחד.

טמיר כהן: 537 ביטחון פנים.

ליאת ניקריטין: הפנייה נועדה לאפשר את רזרבות השכר והגמלאות במשרד לביטחון פנים.

ליאת ניקריטין: רזרבות שכר בסך 99 מיליון, רזרבות גמלאות בסך 31 מיליון.

אבישי ברוורמן: תודה.

אבישי ברוורמן: מי בעד?

אבישי ברוורמן: אושר פה אחד.

טמיר כהן: 538 עד 540 – שב"ס.

ליאת ניקריטין: הפנייה נועדה להשלים את התקציב שמיועד להרחבת מקומות הכליאה למסתננים, מתקני סהרונים בהתאם לסיכום קיים בין משרד האוצר למשרד לביטחון פנים.

ניסן סלומינסקי: איפה זה יהיה?

ליאת ניקריטין: בקציעות.

ליאת ניקריטין: זו השלמה של הסכום.

דוד רותם: הרחבה למסתננים?

ליאת ניקריטין: כן.

אבישי ברוורמן: מי בעד?

אבישי ברוורמן: אושר פה אחד.

טמיר כהן: 541 – חקלאות.

אריאל למדני: הפנייה נועדה לבצע שינויים פנימיים בתקציב התמיכות של משרד החקלאות, בין היתר תוספת של 5 מיליון ₪ לפיצויי השמדה של עופות ותגבור של 8.7 מיליון ₪ בהשתתפות בפוליסות נזקי טבע.

אבישי ברוורמן: מי בעד?

אבישי ברוורמן: אושר פה אחד.

טמיר כהן: 543, 544 - מבקר המדינה וחינוך.

ריקי ארמן: הפנייה נועדה להעברת 2 מיליון ו-250,000 ₪ מגג משרד מבקר המדינה לגג משרד החינוך לטובת רפורמת אופק חדש.

ריקי ארמן: לאחר שבוצע הפלט יש לשר אוצר סמכות לפנות למשרד מבקר המדינה ולבקש גם את השתתפותו בהפחתה הרוחבית וזה סכום שמשרד מבקר המדינה - - -

אבישי ברוורמן: תודה לגב' ארמן.

אבישי ברוורמן: מי בעד?

אבישי ברוורמן: אושר פה אחד.

טמיר כהן: 545, 546 – רשות העתיקות.

ענת משה: מדובר בפנייה שנועדה לתגבר את תקציב רשות העתיקות לביצוע פעולות סטטוטוריות אליהן היא מחויבת על פי חוק.

ענת משה: כל מיני נושאים של חשיפת אתרי עתיקות, שימור, שחזור, פיקוח על חפירות ארכיאולוגיות ודברים מהסוג הזה.

אבישי ברוורמן: מי בעד?

אבישי ברוורמן: אושר פה אחד.

טמיר כהן: 547 – שירותי הדת.

ריקי ארמן: מדובר פה בפנייה של שינויים פנימיים בתקציב המשרד לשירותי דת, פניית סוף שנה של המשרד לשירותי דת.

אבישי ברוורמן: מי בעד?

אבישי ברוורמן: אושר פה אחד.

טמיר כהן: 548, 549 – משרד החינוך.

ריקי ארמן: הפניה נועדה להעברת כ-280 מיליון ₪ בהרשאה להתחייב מתקציב משרד החינוך לתקציב הפיתוח שלו, זאת על מנת להקדים בינוי של 450 כיתות - - -

אבישי ברוורמן: יפה מאוד.

אבישי ברוורמן: מי בעד?

אבישי ברוורמן: אושר פה אחד.

אלכס מילר: יש קיצוץ במוסדות להכשרת מורים?

ניסן סלומינסקי: במוסדות להכשרת מורים יש תוספת, לא קיצוץ.

ריקי ארמן: שאלתם על החלק של משרד החינוך במכללת לוד.

ריקי ארמן: גם כאן הוא מעביר מיליון וחצי החלק של משרד החינוך לטובת פיתוח - - -

אבישי ברוורמן: יפה, תודה רבה.

טמיר כהן: 550 – רווחה.

חנן פריצקי: הפנייה נועדה לעשות ויסות מכסות בסוף שנה, לטפל בכל הבעיות התקציביות שיש במכסות הקשיחות במשרד, טיפול בילדים בסיכון, טיפול במפגרים, בנכים.

אבישי ברוורמן: אנחנו בעד.

אבישי ברוורמן: מי בעד?

אבישי ברוורמן: אושר פה אחד.

טמיר כהן: 551 – תיירות.

גלית פלצור: הפנייה נועדה להגדיל את תקציב ההרשאה להתחייב של משרד התיירות ב-17.4 מיליון ₪ ל-10 מיליון ליציאה למכרז לבנקים, ליצירת קרן הלוואות לשדרוג מלונות ועוד 7.4 לסיוע לתיירות כפרית.

ניסן סלומינסקי: זה תוספת, זה לא סכום פנימי בתוך המשרד.

גלית פלצור: התוספת היא 10 מיליון, יש עוד 10 מיליון ב-2009 שיגיעו לקרן.

אבישי ברוורמן: ברור.

אבישי ברוורמן: מי בעד?

אבישי ברוורמן: אושר פה אחד.

טמיר כהן: 553, 554 – משרד הפנים, רשות הטבע והגנים.

דניאלה גרא: הפנייה נועדה לתקצב את רשות הטבע והגנים במסגרת הסדרת איגוד ערים כינרת.

אבישי ברוורמן: אנחנו בעד הכינרת.

אבישי ברוורמן: מי בעד?

אבישי ברוורמן: אושר פה אחד.

טמיר כהן: 555 עד 560.

ענת משה: הפניה נועדה להעביר סכום של 94 מליוני ₪ מתקציב משרד רוה"מ למשרדי ממשלה שונים.

ענת משה: כפי שאתם רואים יש פה 44 מיליון ₪ למשרד החינוך לשירות לאומי וקד"צים, למשרד הפנים – 20 מיליון למענק הבירה, הקמת מקלטים – 12 מיליון, עוד 12 מיליון לרשות העתיקות ו-6 מיליון ₪ למשרד לביטחון פנים לפרויקט של עיר ללא אלימות.

אבישי ברוורמן: תודה.

אבישי ברוורמן: עיר ללא אלימות – חזון אחרית הימים.

אבישי ברוורמן: מי בעד?

אבישי ברוורמן: אושר פה אחד.

טמיר כהן: 561 – משרד ראש הממשלה.

ענת משה: הפנייה הזו היא פניה מקבילה לפנייה שאישרתם עכשיו.

ענת משה: בעקבות הפחתה של תקציב נטו לפרויקטים של גן העיר העתיקה והתוכנית לעידוד הצמיחה בירושלים אנחנו מקצים הרשאה להתחייב לשני הפרויקטים האלה בהתאם להחלטות הממשלה שנוגעות לשני הפרויקטים האלה.

ענת משה: לקחנו תקציב נטו בהתאם לביצוע בפועל ונתנו הרשאה להתחייב.

אבישי ברוורמן: תודה.

ניסן סלומינסקי: מה זה גן העיר העתיקה?

ענת משה: זה פיתוח של גן העיר העתיקה והר הזיתים, זו החלטת ממשלה.

אבישי ברוורמן: מי בעד?

אבישי ברוורמן: אושר פה אחד.

טמיר כהן: 562 – ספקי התייעלות אנרגטית.

אודי רמר: הפנייה נועדה לתקצב 7 וחצי מיליון ₪ בהרשאה להתחייב עבור מכרז אשראי לספקי התייעלות אנרגטית.

אבישי ברוורמן: בסדר גמור.

אבישי ברוורמן: מי בעד?

אבישי ברוורמן: אושר פה אחד.

טמיר כהן: 567 – בתי המשפט.

ענת משה: משרד המשפטים.

ענת משה: הפנייה הזו נועדה לבצע שינויים פנימיים בהתאם להתאמות ביצוע סוף שנה בתקציב משרד המשפטים.

ענת משה: מדובר בעיקר בתגבור של הוצאות קשיחות כמו שכר דירה ותפעול והסתות ממקורות המשרד.

אבישי ברוורמן: מי בעד?

אבישי ברוורמן: אושר פה אחד.

טמיר כהן: 576 – משק המים.

נח הקר: זה במסגרת פניות סוף שנה לסדר את המזומנים של הרשות הממשלתית למים וביוב, זה תקציב הפיתוח, הפנייה שאחרי זה היא בתקציב הרגיל של מנהל המים.

נח הקר: לוקחים פה תקציב מזומן לא מנוצל בפרויקטים שההתקדמות שלהם יותר איטית ושמים אותם בפרויקטים אחרים.

דוד רותם: מה זה מפעלי מים ביהודה שומרון ועזה?

דוד רותם: אתם בנובמבר 2008 הגיע הזמן שתדעו שמדינת ישראל לא עושה כלום בעזה ואם אתם לא יודעים כדאי שתדעו.

דוד רותם: אני מבקש שימחקו.

דוד רותם: אני לא מבין אותך, אתם מעבירים לשם כסף, אתה מגדיל את התקציב שם, ניתן להם לעשות פעולות בעזה?

נח הקר: אתה לא מגדיל את התקציב.

נח הקר: מה שאתה עושה, ההתחייבויות על הפרויקטים האלה כבר יצאו.

נח הקר: עכשיו אתה מכסה בהתאם לפעולות של מקורות.

נח הקר: מקורות התקדמה עם כל מיני פעולות, חלק מהפרויקטים היו בעזה, כבר הסתיימו, אנחנו מדברים על פרויקטים ביהודה ושומרון שאתה מכסה.

אבישי ברוורמן: זה נקרא יו"ש – יהודה שומרון ועזה אבל הרוב מדובר על יו"ש.

אבישי ברוורמן: עזה זה רק דברים שעבר זמנם.

אבישי ברוורמן: מי בעד?

אבישי ברוורמן: אושר פה אחד.

טמיר כהן: הצבענו על 576 ו-577.

טמיר כהן: 578 – תשתיות.

אודי רמר: הפנייה נועדה לאפשר השתתפות של 4 מיליון ₪ עבור המחקרים של המכון הגיאולוגי בהזמנת רשות המים.

אבישי ברוורמן: מי בעד?

אבישי ברוורמן: אושר פה אחד.

טמיר כהן: 579 – תיירות.

גלית פלצור: הפניה נועדה להגדיל את תקציב ההרשאה להתחייב בסעיף הפיתוח של משרד התיירות ב-38.8 מיליון ₪.

גלית פלצור: הפניה היא טכנית כי המזומן כבר הועבר אלא בגלל שמדובר בסעיף פיתוח צריכים תקציב הרשאה כנגד.

גלית פלצור: אני יכולה לפרט.

גלית פלצור: בעיקר זה על פי החלטות ממשלה לשיקום התיירות במגזר הבדואי והדרוזי.

גלית פלצור: יש שבילי אופניים גם לפי החלטת ממשלה.

אבישי ברוורמן: יפה מאוד.

אבישי ברוורמן: מי בעד?

אבישי ברוורמן: אושר פה אחד.

טמיר כהן: 584 – משק המים.

נח הקר: יש פה פניית סוף שנה של המנהל לפיתוח תשתיות ביוב שבעיקר מה שעושים זה לוקחים כסף שקיים לפרויקטים בביוב ברשויות שלא הקימו תאגידי מים וביוב, ברשויות האלה אנחנו לא יכולים לבצע את הפרויקטים דרך הרשות, אנחנו מבצעים את זה בצורה של צו תיקון מעוות בפרויקטים דחופים שרשות המים מוציאה ומבצעים את הפרויקטים ואחר כך דורשים את הכסף.

אבישי ברוורמן: בהחלט.

אבישי ברוורמן: מצב הביוב בכל כך הרבה מקומות הוא מתחת לכל ביקורת.

אבישי ברוורמן: מי בעד?

אבישי ברוורמן: אושר פה אחד.

טמיר כהן: 419, 570, 571, 573, 574, 575 – תשתיות.

אודי רמר: הפנייה נועדה לתקצב 2 וחצי מיליון ₪ עבור קמפיין התייעלות אנרגטית.

אודי רמר: חצי מיליון עבור - - -

ניסן סלומינסקי: מה זה התייעלות אנרגטית?

אודי רמר: אנחנו עושים איזשהו מהלך לפי החלטת ממשלה לחסוך חשמל.

אודי רמר: כשנצא מהחדר החשמל ירד.

דוד רותם: מצוין, זה חיסכון חשוב באנרגיה.

אבישי ברוורמן: חסוך במים, חסוך בחשמל.

אבישי ברוורמן: מי בעד?

אבישי ברוורמן: אושר פה אחד.

טמיר כהן: 580 581 – משרד העלייה והקליטה.

אבישי ברוורמן: אין נציג.

אבישי ברוורמן: מי בעד?

אבישי ברוורמן: אושר פה אחד.

טמיר כהן: 583 משרד ראש הממשלה, נתיב.

נדב כספי: הפנייה נועדה להעביר תוספת של 1.5 מיליון ₪ לפעילות של נתיב, זה העברות פנימיות בתוך הקיים.

אבישי ברוורמן: תודה.

אבישי ברוורמן: מי בעד?

אבישי ברוורמן: אושר פה אחד.

טמיר כהן: 582 משרד הפנים.

אבישי ברוורמן: אין נציג.

אבישי ברוורמן: זה התאמות שכר, אני רוצה להעביר.

אבישי ברוורמן: מי בעד?

אבישי ברוורמן: אושר פה אחד.

אבישי ברוורמן: סיימנו, אני מודה לכם, הישיבה נעולה, בהצלחה.